**ประกาศองค์การบริหารส่วนตำบลชำผักแพว**

เรื่อง สอบราคาซื้อครุภัณฑ์ยานพาหนะและขนส่ง(รถบรรทุกขยะแบบอัดท้าย)

#  (เอกสารสอบราคาซื้อเลขที่ ๑/๒๕๕๖)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ด้วยองค์การบริหารส่วนตำบลชำผักแพว **มีความประสงค์จะสอบราคาซื้อรถยนต์บรรทุกขยะมูลฝอยแบบอัดท้าย ตัวรถชนิด 6 ล้อ เครื่องยนต์ดีเซล มีกำลังแรงม้าสูงสุดไม่น้อยกว่า 130 แรงม้า ตอนท้ายหลังเก๋งติดตั้งตู้บรรทุกขยะมูลฝอยส่วนพื้นตัวถังสร้างด้วยเหล็กชุบซิ้งค์มีขนาดความจุไม่น้อยกว่า 6 ลบ.เมตร สามารถรับขยะมูลฝอยที่ยังไม่ได้ทำการอัดได้ ไม่น้อยกว่า 12 ลบ.เมตร (ตามรายละเอียดคุณลักษณะที่ อบต.ชำผักแพวกำหนด)**

 ราคากลางของครุภัณฑ์ยานพาหนะและขนส่ง(รถบรรทุกขยะแบบอัดท้าย)เป็นเงินทั้งสิ้น ๒,๐๐๐,๐๐๐.-บาท (สองล้านบาทถ้วน)

## ผู้มีสิทธิเสนอราคาต้องมีคุณสมบัติ ดังต่อไปนี้

 ๑. เป็นผู้มีอาชีพขายพัสดุที่สอบราคาซื้อดังกล่าว

 ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว

 ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

 ๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบล ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาซื้อครั้งนี้

 ๕. ผู้เสนอราคาจะต้องมีหลักฐานการเป็นตัวแทนจำหน่าย ผู้แทนจำหน่าย ผู้ประกอบการหรือผู้ผลิตรถบรรทุกขยะมาแสดง

  **กำหนดยื่นซองสอบราคา** ตั้งแต่วันที่ ๒๗ พฤษภาคม ๒๕๕๖ ถึงวันที่ ๗ มิถุนายน ๒๕๕๖ ระหว่างเวลา ๐๘.๓๐ น. ถึง ๑๖.๓๐ น. ที่งานพัสดุ องค์การบริหารส่วนตำบลชำผักแพว อำเภอแก่งคอย จังหวัดสระบุรี และกำหนดเปิดซองสอบราคาในวันที่ ๑๐ มิถุนายน ๒๕๕๖ ตั้งแต่เวลา ๑๐.๐๐ น. ณ ศูนย์ข้อมูลข่าวสารการจัดซื้อจัดจ้างระดับอำเภอ (ห้องท้องถิ่นอำเภอแก่งคอย)

 ผู้สนใจติดต่อขอซื้อเอกสารสอบราคาซื้อได้ในราคาชุดละ ๓,๐๐๐.-บาท ได้ที่ ส่วนการคลัง องค์การบริหารส่วนตำบลชำผักแพว อำเภอแก่งคอย จังหวัดสระบุรี ระหว่างวันที่ ๒๗ พฤษภาคม ๒๕๕๖ ถึงวันที่ ๗ มิถุนายน ๒๕๕๖ หรือสอบถามทางโทรศัพท์หมายเลข ๐-๓๖๗๑-๔๐๘๒ ในวันและเวลาราชการ หรือในเว็บไซด์ www.chumpakpaew.go.th

 ประกาศ ณ วันที่ ๒๓ เดือน พฤษภาคม พ.ศ. ๒๕๕๖

 (นายสนม โสป่าสัก)

 นายกองค์การบริหารส่วนตำบลชำผักแพว

งานพัสดุ/อบต.ชำผักแพว